**B.2 Obchodné podmienky dodania predmetu zákazky**

**Rámcová zmluva o dielo č.: /2025**

podľa § 536 a nasl. zákona č. 513/1991 Zb. Obchodný zákonník v znení neskorších predpisov uzatvorená medzi nasledovnými zmluvnými stranami:

|  |  |
| --- | --- |
| **Objednávateľ:** | |
| obchodné meno: | **Odvoz a likvidácia odpadu a.s. v skratke: OLO a.s.** |
| sídlo: | Ivanská cesta 22, 821 04 Bratislava, Slovenská republika |
| IČO: | 00 681 300 |
| DIČ: | 2020318256 |
| IČ DPH: | SK2020318256 |
| IBAN: | SK37 7500 0000 0000 2533 2773 |
| SWIFT / BIC: | CEKOSKBX |
| zápis: | Obchodný register Mestského súdu Bratislava III, oddiel: Sa, vložka č. 482/B |
| kontaktná osoba: | **[●] doplní verejný obstarávateľ pred podpisom zmluvy** |
| tel.: | **[●] doplní verejný obstarávateľ pred podpisom zmluvy** |
| e-mail: | **[●] doplní verejný obstarávateľ pred podpisom zmluvy** |

a

|  |  |
| --- | --- |
| **Zhotoviteľ:** | |
| obchodné meno: | **[●] doplní uchádzač v predloženej ponuke** |
| sídlo: | **[●] doplní uchádzač v predloženej ponuke** |
| IČO: | **[●] doplní uchádzač v predloženej ponuke** |
| DIČ: | **[●] doplní uchádzač v predloženej ponuke** |
| IČ DPH: | **[●] doplní uchádzač v predloženej ponuke** |
| IBAN: | **[●] doplní uchádzač v predloženej ponuke** |
| SWIFT / BIC: | **[●] doplní uchádzač v predloženej ponuke** |
| zápis: | **[●] doplní uchádzač v predloženej ponuke** |
| kontaktná osoba: | **[●] doplní uchádzač v predloženej ponuke** |
| tel.: | **[●] doplní uchádzač v predloženej ponuke** |
| e-mail: | **[●] doplní uchádzač v predloženej ponuke** |

Objednávateľ a zhotoviteľ spoločne ďalej len **“zmluvné strany”** a každý z nich samostatne ako **“zmluvná strana”**.

(ďalej len „**zmluva**“)

**I. Predmet zmluvy**

* 1. Predmetom tejto zmluvy je vykonanie diela podľa špecifikácie:

|  |  |  |  |
| --- | --- | --- | --- |
| **špecifikácia diela:** | | | |
| Zmluvné strany sa dohodli na uzatvorení tejto zmluvy v rozsahu a za podmienok ďalej uvedených. Zhotoviteľ bol vybraný ako úspešný uchádzač vo verejnom obstarávaní podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) s predmetom zákazky ***„Servis automatickej triediacej linky“***.  Predmetom zákazky je poskytovanie komplexných servisných služieb automatickej triediacej linky (ďalej aj ako „ATL“), ktorú tvoria zariadenia separačných pracovísk na spracovanie plastového a papierového odpadu (ďalej ako „zariadenia“) a to bez výmeny, alebo s výmenou náhradných dielov zariadení, podľa technologických a pracovných postupov určených výrobcom zariadení. Servisné služby sa týkajú plánovanej preventívnej a prediktívnej údržby zariadení (profylaktické prehliadky), neplánovanej údržby a servisu v rámci pozáručného obdobia, dodania nových náhradných dielov a výmeny a údržby opotrebovaných dielov.  Podrobné vymedzenie predmetu zákazky tvorí obsah Prílohy č. 1, Prílohy č. 1a, Prílohy č. 1b a Prílohy č. 2  tejto zmluvy. | | | |
| **dodacia lehota:** | Zhotoviteľ sa zaväzuje vykonávať profylaktickú prehliadku ATL a/alebo dodať náhradné diely na základe objednávky zaslanej objednávateľom podľa bodu 11.1 VOP e-mailom v termíne dohodnutom zmluvnými stranami alebo v lehote určenom objednávateľom v objednávke.  Zhotoviteľ sa zaväzuje vykonávať neplánovanú údržbu, opravu v rámci pozáručného obdobia (pozáručný servis) na zariadeniach ATL objednávateľa po uplynutí záručných dôb nasledovne, pričom osobitné ustanovenia o objednávkach v zmysle bodu 11.1 VOP sa použijú v primeranom rozsahu:   * V pracovných dňoch počas pracovnej doby od 6:00 do 14:00 sa zhotoviteľ zaväzuje zaslať cenovú ponuku objednávateľovi do dvadsaťštyri (24) hodín od telefonického a e-mailového oznámenia vzniku vád, pričom objednávateľ priloží fotografie a uvedie rozsah a vznik vady. V prípade, ak je potrebná obhliadka požadovanej opravy (t. j. obhliadka je nevyhnutná a nie je možné zistiť rozsah potrebnej opravy z e-mailom zaslaných informácií a ani po ich telefonickom upresnení), zhotoviteľ je povinný vykonať obhliadku do dvadsaťštyri (24) hodín od momentu oznámenia vzniku vád. * Mimo pracovných dní sa zhotoviteľ zaväzuje vykonať obhliadku (ak je potrebná) a zaslať cenovú ponuku objednávateľovi najneskôr na druhý (2.) pracovný deň od telefonického a e-mailového oznámenia vzniku vád, pričom objednávateľ priloží fotografie a uvedie rozsah a vznik vady. * Zhotoviteľ je povinný začať vykonávať servisné práce najneskôr do štyridsaťosem (48) hodín od momentu schválenia cenovej ponuky objednávateľom. * Zhotoviteľ je povinný vykonať dielo v lehote uvedenej v objednávke. | | |
| **miesto plnenia:** | Areál ZEVO (Zariadenie na energetické využitie odpadu) - Dotrieďovací závod, Vlčie hrdlo 72, 821 07 Bratislava | | |
| **zmluvná cena:** | Uvedená v prílohe č. 2 Cena | **cena je:** | pevná  ; maximálna podľa rozpočtu |

* 1. Neoddeliteľnou súčasťou tejto zmluvy sú **Všeobecné obchodné podmienky** objednávateľa(ďalej aj „**VOP**“) zverejnené na webovom sídle objednávateľa https://www.olo.sk/vseobecne-obchodne-podmienky/, s ktorými sú zmluvné strany oboznámené a akceptujú ich v plnom rozsahu. Ustanovenia tejto zmluvy vrátane jej príloh majú prednosť pred VOP.

|  |  |
| --- | --- |
| **osobitné zmluvné podmienky sa:** | neuplatňujú  ; uplatňujú |
| **text osobitných zmluvných podmienok (ak sa uplatňujú):** | |
| 1. Zmluvné strany sa dohodli, že z každej profylaktickej prehliadky bude vykonaný záznam, ktorý bude podpísaný oprávnenou osobou objednávateľa a zaslaný do dvoch (2) pracovných dní zhotoviteľovi, ako podklad k faktúre. Zhotoviteľ je povinný do dvoch (2) pracovných dní na základe tohto záznamu z profylaktickej prehliadky v prípade zistených a neodstránených vád navrhnúť postup objednávateľovi na odstránenie týchto vád. Zhotoviteľ sa zaväzuje každú zistenú vadu zdokumentovať fotograficky a popísať zrozumiteľne, aby sa objednávateľ mohol rozhodnúť, či vadu nechá odstrániť alebo nie, resp. aby objednávateľ mal možnosť nastaviť jej prioritu odstránenia. 2. Zhotoviteľ sa zaväzuje uviesť v cenovej ponuke predpokladaný rozsah osobohodín, zoznam náhradných dielov a cenu náhradných dielov, pričom objednávateľ je oprávnený na základe tejto cenovej ponuky objednať vykonanie diela do dvoch (2) pracovných dní odo dňa obdržania cenovej ponuky zhotoviteľa. Termín nástupu na začatie realizovania diela si zmluvné strany dohodnú po odsúhlasení cenovej ponuky. V prípade, ak k vzájomnej dohode o termíne nástupu na realizáciu diela nedôjde, tak zhotoviteľ je povinný začať vykonávať servisné práce podľa lehoty uvedenej v tejto zmluve. 3. Zmluvné strany sa dohodli, že zhotoviteľ nie je oprávnený vykonať iné servisné práce alebo dodať iné náhradné diely, ako sú uvedené objednávateľom odsúhlasenej cenovej ponuke bez súhlasu objednávateľa. 4. Cena za neplánovanú údržbu, opravu v rámci pozáručného obdobia (pozáručný servis) bude určená podľa rozsahu skutočne vykonaných prác. Zhotoviteľ vystaví faktúru za pozáručný servis do pätnástich (15.) dní odo dňa ukončenia servisu daného zariadenia, jeho odskúšania a uvedenia do prevádzky. Špecifikácia spotrebovaných náhradných dielov a spotrebného materiálu bude súčasťou dokladu o vykonaní pozáručného servisu. K faktúre bude priložená kópia protokolu o vykonaní pozáručného servisu s popisom odstránenia vady. 5. Záručná doba za vykonané servisné práce je šesť (6) mesiacov resp. 1000 odprevádzkovaných motohodín a na dodané náhradné diely dvanásť (12) mesiacov, resp. 2000 odprevádzkovaných motohodín, podľa toho, ktorá skutočnosť nastane skôr. Záručná doba začína plynúť odo dňa ukončenia všetkých prác podľa tejto zmluvy a odskúšania funkčnosti zariadení a v prípade náhradných dielov od ich nainštalovania a odskúšania funkčnosti; začiatok plynutia záručnej doby bude vyznačený v servisnom liste alebo v zápise o vykonaní profylaktickej prehliadky. Ostatné ustanovenia čl. XVI VOP platia v plnom rozsahu. 6. Zhotoviteľ sa zaväzuje vyhotoviť po vykonaní servisných prác podľa tejto zmluvy servisný list a po vykonaní profylaktickej prehliadky zápis o vykonaní profylaktickej prehliadky. V servisnom liste zhotoviteľ uvedie i súpis vymieňaných náhradných dielov a ich cenu. Priebeh profylaktickej prehliadky bude zaznamenaný v prevádzkovom denníku vedenom objednávateľom pre jednotlivé zariadenia objednávateľa. 7. Zápis do prevádzkového denníka a zápis o vykonaní profylaktickej prehliadky podpíšu oprávnené osoby zmluvných strán, pričom tieto zápisy budú podkladom pre fakturáciu. Pre vylúčenie akýchkoľvek pochybností, akékoľvek servisné práce zhotoviteľa podľa tejto zmluvy sa považujú za ukončené a riadne vykonané až v momente, ak túto skutočnosť písomne potvrdí oprávnená osoba objednávateľa v servisnom liste (v prípade odstraňovania vád) a v zápise o vykonaní profylaktickej prehliadky (v prípade vykonania profylaktickej prehliadky). 8. Zmluvné strany sa dohodli na cene pozáručného servisu, profylaktických prehliadok a náhradných dielov v zmysle cenníka, ktorý tvorí prílohu č. 2 tejto zmluvy. 9. Zhotoviteľ je povinný    * 1. dostaviť sa v čase tejto zmluvy na miesto plnenia tejto zmluvy a vykonať servisné práce podľa tejto zmluvy, vždy spôsobom, aby boli všetky vady/poruchy zariadenia riadne a bezodkladne odstránené (najneskôr však v lehotách podľa tejto zmluvy) a zariadenia objednávateľa plne funkčné a schopné riadnej prevádzky;      2. predložiť objednávateľovi najneskôr pri podpise zmluvy menný zoznam zamestnancov spolu s identifikačnými údajmi (čísla občianskych preukazov), ktorí budú vykonávať servisné práce a súčasne sa zaväzuje tento zoznam v prípade akýchkoľvek zmien aktualizovať, inak je objednávateľ oprávnený neumožniť vstup takýchto pracovníkov na miesto plnenia tejto zmluvy za účelom vykonania servisných prác. V takom prípade platí, že omeškanie je na strane zhotoviteľa;      3. upozorniť a poučiť objednávateľa na prípadné zistené nedostatky vyplývajúce z nesprávnej obsluhy zariadenia písomne formou zápisu v servisnom liste alebo v zápise o vykonaní profylaktickej prehliadky;      4. včas informovať objednávateľa o všetkých podstatných zmenách v právnych predpisoch a technických normách priamo súvisiacich s touto zmluvou. 10. Zhotoviteľ a jeho oprávnené osoby sú povinní pri plnení tejto zmluvy postupovať s odbornou starostlivosťou za zachovania maximálnej efektivity a kvality práce. Vo vzťahu k efektivite sa zhotoviteľ zaväzuje najmä uskutočniť odstránenie vád a uskutočňovanie akýchkoľvek iných úkonov podľa tejto zmluvy v najkratšom možnom čase, avšak za súčasného dodržania všetkých kvalitatívnych požiadaviek. V prípade, ak má objednávateľ dôvodné podozrenie, že zhotoviteľ porušuje povinnosti podľa tohto bodu tejto zmluvy, objednávateľ je na uvedenú skutočnosť oprávnený bezodkladne upozorniť zhotoviteľa (ak ide o činnosť zhotoviteľa v priestoroch, v ktorých sa nachádza zariadenie, tak osoby vykonávajúce ten-ktorý servisný alebo iný úkon) a vyzvať zhotoviteľa na okamžité odstránenie neefektivity, (postačí ústne). V prípade, ak nedôjde k náprave ani po výzve podľa predchádzajúcej vety, je objednávateľ oprávnený kontaktovať zodpovednú osobu zhotoviteľa určenú v záhlaví tejto zmluvy a žiadať o vykonanie nápravy. 11. V prípade, ak zhotoviteľ nezačne s výkonom ktorejkoľvek činnosti podľa tejto zmluvy v termíne stanovenom v zmysle tejto zmluvy alebo určenom objednávateľom a zhotoviteľ je v omeškaní aspoň po dobu päť (5) dní, objednávateľ je oprávnený nechať vykonať plnenie tretej osobe; pričom ak tak objednávateľ učiní počas trvania akejkoľvek záruky, zhotoviteľ sa zaväzuje uhradiť objednávateľovi na jeho výzvu všetky náklady s tým spojené. Týmto nie je dotknutý čl. XVII VOP. 12. V prípade, ak zhotoviteľ je v omeškaní s akýmkoľvek už začatým plnením podľa tejto zmluvy aspoň po dobu desať (10) dní, objednávateľ nie je povinný umožniť zhotoviteľovi pokračovať v predmetnej činnosti. Za činnosť vykonanú do momentu odvolania patrí zhotoviteľovi náhrada iba za doposiaľ dodané a potrebné náhradné diely. Objednávateľ je v tomto prípade oprávnený nechať dokončiť predmetné plnenie tretej osobe; pokiaľ tak objednávateľ učiní počas trvania akejkoľvek záruky, zhotoviteľ sa zaväzuje uhradiť objednávateľovi na jeho výzvu všetky náklady s tým spojené. Týmto nie je dotknutý čl. XVII VOP. | |

* 1. Táto zmluva sa považuje za odstávkovú zmluvu podľa bodu 6.7. VOP: **áno**  ; **nie**
  2. Zhotoviteľ podpisom tejto zmluvy výslovne **súhlasí**  / **nesúhlasí**  s osobitnými ustanoveniami o zasielaní faktúry v elektronickej podobe v zmysle bodu 5.13 VOP.
  3. Zmluvné strany sa dohodli, že táto zmluva je zmluvou rámcovou a ustanovenia tejto zmluvy nemožno vykladať ako povinnosť objednávateľa objednať si u zhotoviteľa dielo alebo diela. Predpokladané množstvo prác uvedené v tejto zmluve nie je pre objednávateľa záväzné. Skutočne objednané množstvo prác počas trvania tejto zmluvy môže byť nižšie alebo vyššie ako predpokladané množstvo prác a objednávateľ si vyhradzuje právo neobjednať práce. Predmetom fakturácie budú len skutočne vykonané práce a dodané náhradné diely.
  4. Skratky a pojmy neuvedené v tejto zmluve majú význam, ako je uvedené vo VOP.

**II. Osobitné ustanovenia pre servisné práce**

* 1. Ak zhotoviteľ poskytol na technologické zariadenie záruku za akosť, alebo ak je predmetom zmluvy vykonávanie servisných prác, zhotoviteľ sa zaväzuje vykonávať servis v súlade s ustanoveniami zmluvy podľa technického manuálu, návodu alebo odporúčania výrobcu technologického zariadenia, a to počas doby trvania záruky za akosť alebo po dobu vykonávania servisných prác podľa zmluvy.
  2. Popis, počet a rozsah servisných prehliadok vyplýva zo zmluvy alebo z technického manuálu, návodu alebo odporúčania výrobcu technologického zariadenia.
  3. Zhotoviteľ je povinný vyhotoviť o každej servisnej prehliadke písomný záznam obsahujúci popis predmetu servisnej prehliadky, vykonané úkony, výsledky servisnej prehliadky, popis zistených vád, menný zoznam zamestnancov zhotoviteľa, ktorí sa podieľali na servise technologického zariadenia a podpis vedúceho zamestnanca zhotoviteľa povereného vykonaním servisu.V prípade zistenia vady je zhotoviteľ povinný v písomnom zázname uviesť, či ide o vadu, na ktorú sa vzťahuje záruka alebo ide o vadu, na ktorú sa záruka nevzťahuje.
  4. V prípade opráv technologických zariadení sa zhotoviteľ zaväzuje použiť nové originálne náhradné diely od výrobcu technologického zariadenia.
  5. Zhotoviteľ môže výnimočne so súhlasom objednávateľa použiť aj náhradné diely od iných výrobcov, ak tieto spĺňajú rovnaké alebo vyššie technické a kvalitatívne parametre menených technologických zariadení alebo ich komponentov. Zhotoviteľ v takom prípade nesie plnú zodpovednosť za to, že tieto diely budú plne kompatibilné a funkčné a technologické zariadenie prevádzkyschopné.V prípade, ak zhotoviteľ pri plnení zmluvy plánuje použiť náhradný diel od iného výrobcu, zhotoviteľ je povinný o tom s primeraným časovým predstihom upovedomiť objednávateľa a informovať ho o cene náhradného dielu.

**III. Skúšky**

* 1. Ak to ustanovenia zmluvy predpokladajú, ak to vyplýva z povahy prác, alebo ak to objednávateľ požaduje, zhotoviteľ je povinný vykonať, a to aj opakovane, skúšky:

1. technologických zariadení potom, ako zhotoviteľ vykoná inštalačné a montážne práce vo vzťahu ku každému jednotlivému technologickému zariadeniu alebo
2. materiálov alebo častí diela, ktoré sú výsledkom stavebných prác.
   1. Náklady na vykonanie skúšok znáša zhotoviteľ.
   2. Ak nie je určený rozsah vykonávaných skúšok, vykonajú sa tie skúšky, ktoré zodpovedajú povahe technologického zariadenia, materiálu alebo časti diela, alebo ktoré sú štandardom v príslušnom technickom odvetví.
   3. Pri hodnotení výsledkov skúšok vezme objednávateľ do úvahy požiadavky na vlastnosti technologického zariadenia, akosť materiálu alebo funkčnosť diela, ako aj dopad ich užívania na prevádzkové a iné vlastnosti diela ako celku.
   4. O riadnom vykonaní skúšok sa spíše záznam o vykonaní skúšky. Skúšky sa budú považovať za vykonané vyhlásením objednávateľa o ich riadnom vykonaní.
   5. Všetky záznamy a protokoly o vykonaní skúšok musia byť spísané v slovenskom jazyku a podpísané zhotoviteľom a objednávateľom.
   6. Ak technologické zariadenie, materiály, dielo, alebo časť diela nevyhovie vykonaným skúškam, každá zo zmluvných strán môže požadovať, aby sa neúspešné skúšky za rovnakých podmienok opakovali. Ak skúšky a/alebo opakované skúšky preukážu, že skúšané technologické zariadenia, materiály, dielo alebo jeho časť má vady, nedorobky, alebo inak nezodpovedá požiadavkám zmluvy, zhotoviteľ je povinný tieto vady alebo nedorobky na vlastné náklady odstrániť, alebo inak uviesť dielo na vlastné náklady do súladu so zmluvou.

**IV. Nakladanie s odpadmi**

* 1. Zhotoviteľ je povinný pri nakladaní s odpadmi dodržiavať zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len „**Zákon o odpadoch**“) a všetky príslušné právne predpisy upravujúce nakladanie s odpadmi. Zhotoviteľ sa najmä, nie však výlučne, zaväzuje v mene objednávateľa plniť všetky povinnosti držiteľa odpadu podľa § 14 Zákona o odpadoch.
  2. Odpad je zhotoviteľ povinný recyklovať a zhodnocovať. Odpad, ktorý sa nedá ďalej recyklovať a zhodnocovať v mieste jeho vzniku, zhotoviteľ zneškodní tak, že ho vytriedi a odovzdá osobám oprávneným nakladať s odpadom podľa Zákona o odpadoch.
  3. Zhotoviteľ zabezpečí roztriedenie, nakládku, prepravu a likvidáciu (zhodnotenie, resp. zneškodnenie) ostatného a nebezpečného odpadu u osôb (spoločností) oprávnených a autorizovaných na nakladanie s odpadmi, a ktoré disponujú platnými rozhodnutiami - súhlasmi na prevádzkovanie zariadenia na zber, zhodnotenie alebo zneškodnenie odpadov, príslušnými prepravnými povoleniami (súhlasmi) a autorizáciami. Tieto doklady predloží zhotoviteľ (e-mailom) alebo v listinnej forme zástupcom objednávateľa v čase uvedenom v zmluve. Ak zhotoviteľ nezabezpečuje prepravu a ďalšie nakladanie s odpadmi sám, je povinný uzatvoriť zmluvu s oprávnenou treťou stranou, pričom zodpovedá za to, že aj táto tretia strana disponuje príslušnými súhlasmi, povoleniami, autorizáciami potrebnými v zmysle platných všeobecne záväzných právnych predpisov v oblasti odpadového hospodárstva.
  4. Zhotoviteľ je povinný viesť priebežnú evidenciu odpadov na evidenčnom liste odpadu pre každý druh odpadu zvlášť. Do poznámky evidenčného listu zhotoviteľ uvedie konečného príjemcu odpadu, ktorý odpad zhodnotil, príp. zneškodnil. Riadne vyplnené evidenčné listy odpadov za príslušný mesiac predkladá zhotoviteľ v elektronickej forme zástupcovi objednávateľa v čase uvedenom v zmluve.
  5. Zhotoviteľ je povinný odovzdať objednávateľovi kópiu strany č. 1 tlačiva sprievodného listu nebezpečného dopadu (ďalej len „**SLNO**“) a kópiu strany č. 4 tlačiva SLNO, originály vážnych lístkov z váhy objednávateľa a vážnych lístkov z váhy konečného príjemcu odpadu v čase uvedenom v zmluve. Zhotoviteľ, ktorý zabezpečuje prepravu nebezpečného odpadu a je podľa § 26, ods.1 Zákona o odpadoch odosielateľom odpadu, na SLNO potvrdí príjem odpadu a kópiu strany č 1 a strany č. 4 SLNO odošle spolu s faktúrou objednávateľovi.
  6. Odpad na nákladných vozidlách musí byť za účelom minimalizácie znečistenia verejných komunikácií zaplachtovaný.
  7. Zhotoviteľ zodpovedá za zabezpečenie odvozu komunálneho odpadu, ktorý vyprodukujú pracovníci zhotoviteľa, jeho subdodávatelia a iné osoby prítomné na stavenisku.

**V. Trvanie zmluvy**

* 1. Táto zmluva sa uzatvára na dobu určitú, na dvadsaťštyri (24) mesiacov odo dňa účinnosti tejto zmluvy alebo do vyčerpania stanoveného finančného limitu v rozsahu [●] EUR *(slovom: [●] eur)* bez DPH podľa toho, ktorá skutočnosť nastane skôr.

**VI. Záverečné ustanovenia**

* 1. Objednávateľ ako prevádzkovateľ osobných údajov týmto informuje zhotoviteľa, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto zmluvy podľa čl. 6 ods. 1 písm. b) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a § 13 ods. 1 písm. b) zákona č. 18/2018 Z. z. o ochrane osobných údajov a o zmene a doplnení niektorých zákonov na riadnom a včasnom plnení tejto zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov. Získané osobné údaje nepodliehajú profilovaniu ani automatizovanému rozhodovaniu. Objednávateľ nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u objednávateľa právo žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov. Dotknutá osoba je oprávnená podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovom sídle objednávateľa (ďalej len „**Informácie o ochrane osobných údajov“).**
  2. Zhotoviteľ podpisom zmluvy potvrdzuje:
     1. správnosť a pravdivosť osobných údajov, ktoré sa ho týkajú a sú uvedené v tejto zmluve;
     2. že mu boli poskytnuté Informácie o ochrane osobných údajov;
     3. že v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol objednávateľovi v súvislosti s uzatvorením tejto zmluvy (napr. kontaktné osoby, zamestnanci, zástupcovia, subdodávatelia).
  3. Zhotoviteľ sa zaväzuje pri vykonávaní prác podľa tejto zmluvy neporušovať zákaz nelegálneho zamestnávania v zmysle zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „**zákon o nelegálnej práci a nelegálnom zamestnávaní**“) a vyhlasuje, že dielo nebude vykonávané prostredníctvom žiadneho pracovníka, ktorého by nelegálne zamestnával či už priamo zhotoviteľ alebo jeho subdodávatelia. V prípade,  ak v dôsledku porušenia vyššie uvedeného záväzku, alebo nepravdivosti vyššie uvedeného vyhlásenia, alebo nesplnenia povinností vyplývajúcich zhotoviteľovi zo zákona o nelegálnej práci a nelegálnom zamestnávaní, bude objednávateľovi uložená pokuta, alebo akákoľvek ďalšia sankcia, či uplatnený akýkoľvek nárok, je zhotoviteľ povinný tieto v plnom rozsahu uhradiť objednávateľovi. Takéto konanie zhotoviteľa sa bude považovať za podstatné porušenie tejto zmluvy s právom objednávateľa od tejto zmluvy odstúpiť.
  4. Zmluvné strany vyhlasujú, že ich zmluvná voľnosť nebola žiadnym spôsobom obmedzená, že táto zmluva nebola uzavretá v tiesni za nápadne nevýhodných podmienok a ani v omyle. Zmluvné strany vyhlasujú, že sú plne spôsobilí k právnym úkonom, že text tejto zmluvy je určitým a zrozumiteľným vyjadrením ich vážnej a slobodnej vôle byť ňou viazaný, a že si zmluvu pred jej podpisom prečítali, tejto v celom rozsahu porozumeli a na znak súhlasu s jej obsahom k nej pripájajú svoje vlastnoručné podpisy.
  5. Zhotoviteľ je povinný zabezpečiť dodržiavanie „Zásady správania sa v areáli OLO“ zverejnené na webovom sídle objednávateľa <https://www.olo.sk/zasady-spravania-sa-v-areali-olo/>
  6. Neoddeliteľnou súčasťou zmluvy sú nasledovné prílohy:

|  |  |
| --- | --- |
| **Zoznam príloh:** | |
| 1. | Technická špecifikácia |
| 1a | Zoznam zariadení separačných pracovísk |
| 1b | Príručky |
| 2. | Cenník |
| 3. | Zoznam subdodávateľov |

* 1. Táto zmluva je vyhotovená v troch (3) rovnopisoch, z toho dve (2) pre objednávateľa a jeden (1) rovnopis pre zhotoviteľa.

|  |  |
| --- | --- |
| V ........................... dňa ............................ | V ........................... dňa ............................ |
| **Objednávateľ:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s. v skratke: OLO a.s.**  [meno, priezvisko a funkcia] | **Zhotoviteľ:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[obchodné meno]**  [meno, priezvisko a funkcia] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s**. **v skratke: OLO a.s.**  [meno, priezvisko a funkcia] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[obchodné meno]**  [meno, priezvisko a funkcia] |

**Príloha č. 1 k Rámcovej zmluve o dielo**

**TECHNICKÁ ŠPECIFIKÁCIA**

**zákazky**

**„Servis automatickej triediacej linky“**

1. **PREDMET ZÁKAZKY**
   1. Predmetom zákazky je poskytovanie komplexných servisných služieb automatickej triediacej linky (ďalej aj „ATL“), ktorú tvoria zariadenia separačných pracovísk na spracovanie plastového a papierového odpadu (ďalej ako „zariadenia“) a to bez výmeny, alebo s výmenou náhradných dielov zariadení, podľa technologických a pracovných postupov určených výrobcom zariadení. Servisné služby sa týkajú plánovanej preventívnej a prediktívnej údržby zariadení (ďalej aj „profylaktické prehliadky“), neplánovanej údržby a servisu v rámci pozáručného obdobia, dodania, výmeny a údržby opotrebovaných dielov.
   2. Verejný obstarávateľ požaduje vykonávať servisné služby v súlade s technologickými postupmi výrobcu pri dodržiavaní najvyšších kvalitatívnych štandardov a s vynaložením potrebnej odbornej starostlivosti.
   3. Servisom, opravami a údržbou sa rozumie najmä:

1.3.1 **Profylaktická prehliadka ATL -** plánovaná preventívna a prediktívna údržba zariadení je špecifikovaná nasledovne:

* kontrola vykonávania predpísanej pravidelnej autonómnej údržby pracovníkmi verejného obstarávateľa (kontrola prevádzkových denníkov jednotlivých zariadení a následná fyzická kontrola jednotlivých zariadení),
* vizuálna a fyzická kontrola znečistenia zariadení a celková kontrola zariadení, kontrola vykonávania predpísaného pravidelného čistenia zariadení,
* kontrola elektroinštalácií, elektromotorov a prevodoviek,
* kontrola riadiacich a napájacích jednotiek,
* kontrola ovládacích prvkov riadiaceho systému,
* kontrola pohybových častí jednotlivých zariadení a ich konzervácia,
* kontrola bezpečnostných prvkov,
* celkové vyčistenie zariadení v obsluhe neprístupných miestach a údržba a konzervácia,
* preskúšanie funkcií liniek vo všetkých prevádzkových režimoch,
* vykonanie zápisu o prehliadke v prevádzkovom denníku k zariadeniu,
* technicko-poradenská činnosť súvisiaca so správnym používaním a prevádzkou zariadení.
* predpokladaný počet prehliadok sú 4 prehliadky za celé obdobie trvania zmluvy,
* v prípade zistených vád na základe výstupov z prehliadky bude navrhnutý a zaslaný verejnému obstarávateľovi postup na odstránenie vád.

1.3.2 **Pozáručný servis ATL**

- pozáručný servis zahŕňa mechanické práce, elektrické práce a meranie a reguláciu

- neplánovaná nápravná údržba - lokalizácia a odstránenie nahlásených vzniknutých vád, resp. porúch na zariadeniach

- nepravidelná údržba alebo opravy, ktoré vyplynuli zo záverov profylaktickej prehliadky zariadení.

1.3.4 **Dodanie náhradných dielov**

**-**  **Zoznam náhradných dielov** sa nachádza v prílohe č. 2 k zmluve Návrh na plnenie kritéria/Cenník, v ktorom je tento zoznam náhradných dielov určený na ocenenie v rámci predloženia ponuky.

Komplexný **zoznam zariadení separačných pracovísk ATL** je uvedený v prílohe č. 1a k Rámcovej zmluve o dielo.

Špecifikácia zariadení **ATL** a používateľské príručky k zariadeniam sú v dokumente Prílohy č. 1b **„Príručky“** k Rámcovej zmluve o dielo.

1. **ĎALŠIE POŽIADAVKY VEREJNÉHO OBSTARÁVATEĽA OSOBITNÉ PODMIENKY PLNENIA ZÁKAZKY**
   1. Zhotoviteľ (ďalej aj „dodávateľ“) bude vykonávať servisné služby na základe čiastkových výziev (jednotlivých objednávok) verejného obstarávateľa (ďalej aj „objednávateľa“) v požadovanom rozsahu, za dohodnutú cenu a podmienok vyplývajúcich z tejto zákazky.
   2. Dodávateľ vykoná servisné služby s maximálne možnou efektívnosťou a hospodárnosťou pri dodržaní nevyhnutných potrieb pre dosiahnutie maximálnej bezpečnosti a udržanie čo najlepšieho technického stavu zariadení.
   3. Dodávateľ zodpovedá za riadne vykonávanie servisných služieb a tieto je povinný vykonávať s odbornou starostlivosťou prostredníctvom odborne kvalifikovaných zamestnancov, prípadne prostredníctvom odborne kvalifikovaných subdodávateľov dodávateľa.
   4. Dodávateľ vykonáva servisné služby na základe objednávok od objednávateľa, vystavených v zmysle podmienok zmluvy a / alebo v zmysle odsúhlasenej cenovej ponuky predloženej dodávateľom.
   5. Dodávané náhradné diely musia byť nové a nepoužité.
   6. V cene servisných služieb sú zahrnuté všetky náklady spojené s plnením predmetu zákazky (personálne náklady, dopravné náklady, ušlý čas na ceste a pod.)
   7. Na každý predmet plnenia bude vyhotovená samostatná faktúra.

**Príloha č. 1a k Rámcovej zmluve o dielo**

**ZOZNAM ZARIADENÍ SEPARAČNÝCH PRACOVÍSK ATL**

|  |  |  |
| --- | --- | --- |
| **Kódové** **značenie** | **Názov** | **Popis** |
| **Dopravné** **cesty** |  |  |
| **VAS\_01\_PŠ\_1400** | Pásový reťazový dopravník | Vstupný dopravník |
| **VAS\_02\_PR\_1000** | Pásový rovný dopravník | Rezervný dopravník |
| **VAS\_03\_PR\_1000** | Pásový rovný dopravník + váženie | Výstupný dopravník z balist. separátora 3D |
| **VAS\_04\_PR\_1200** | Pásový rovný dopravník | Dopravník v triediacej linke 3D |
| **VAS\_05\_PR\_1800** | Pásový rovný dopravník + váženie | Výstupný dopravník z balistického separátora 2D |
| **VAS\_06\_LŠ\_800** | Pásový lomený dopravník | Dopravník na dávkovanie kontajnera transp. fólie |
| **VAS\_07\_LŠ\_1400** | Pásový reťazový dopravník | Dopravník v zemi na dávkovanie do lisu |
| **VAS\_09\_PR\_800** | Pásový rovný dopravník | Výstupný dopravník z NIR 2D fólie - REST |
| **VAS\_10\_PR\_800** | Pásový lomený dopravník | Prepojovací dopravník na 2D rest |
| **VAS\_11\_PR\_1000** | Pásový rovný dopravník | Dopravník na 3D do Eddy Current |
| **VAS\_12\_PR\_800** | Pásový lomený dopravník | Výstupný RES 2D NIR |
| **VAS\_13\_PR\_1000** | Pásový rovný dopravník | Prepojovací dopravník 3D Eddy Current na vibr. doprav. |
| **VAS\_14\_LŠ\_800** | Pásový rovný dopravník | Vstup 2D NIR do kontajnera - transp. fólia |
| **VAS\_15\_PR\_1400** | Pásový rovný dopravník | Výstup z NIR 1 do kontajnera, double-track, kontrola |
| **VAS\_16\_LŠ\_400** | Pásový lomený dopravník | Výstup z NIR 1 REST |
| **VAS\_17\_PR\_1400** | Pásový rovný dopravník | Výstup z NIR 2 do kontajnera, double-track, kontrola |
| **VAS\_18\_LŠ\_400** | Pásový lomený dopravník | Výstup z NIR 2 REST na NIR3 |
| **VAS\_19\_PR\_800** | Pásový rovný dopravník | Výstup z NIR 3 REST na spiatočku |
| **VAS\_20\_PR\_1400** | Pásový rovný dopravník | Výstup z NIR 3 do kontajnera, double-track, kontrola |
| **VAS\_21\_PR\_800** | Pásový rovný dopravník | Prepojovací dopravník na spiatočku |
| **VAS\_22\_PR\_800** | Pásový rovný dopravník | Spiatočný dopravník na vybr. dopr. |
| **VAS\_23\_PR\_800** | Pásový rovný dopravník | Výstup z NIR 3 REST na dotriedenie |
| **VAS\_24\_PR\_1000** | Pásový rovný dopravník + váženie | Výstupný dopravník z linky dotrieďovací |
| **VAS\_25\_PR\_800** | Pásový rovný dopravník | Výstupný dopravník z linky |
| **VAS\_26\_PR\_800** | Pásový rovný dopravník reverzovateľný | Výstupný dopravník z linky rozdeľovací |
| **VAS\_27\_VIB\_1400** | Vibračný dopravník | Vibračný dopravník Eddy Current |
| **VAS\_28\_VIB\_2000** | Vibračný dopravník | Vibračný dopravník NIR1 |
| **VAS\_32\_LŠ\_1500** | Pásový reťazový dopravník | Dopravník v zemi na dávkovanie do lisu z linky |
| **VAS\_37\_LŠ\_400** | Pásový lomený dopravník | Výstup z NIR 1 REST na NIR 2 |
| **VAS\_39\_LŠ\_400** | Pásový lomený dopravník | Výstup z NIR 2 REST na NIR3 |
| **VAS\_33\_PR\_1400** | Pásový rovný dopravník | Výstupná kontrola pred lisom |
| **VAS\_25A\_RD\_2000** | Redlerový dopravník | Vynášanie podsitného materiálu spod balistiky |
| **VAS\_25B\_PD\_800** | Pásový rovný dopravník | Vynášanie podsitného materiálu spod balistiky |
| **VAS\_25C\_PR\_600** | Pásový rovný dopravník | Vynášanie podsitného materiálu spod balistiky |
| **VAS\_25D\_PR\_600** | Pásový rovný dopravník | Vynášanie podsitného materiálu spod balistiky |
| **VAS\_26A\_PR\_400** | Pásový rovný dopravník | Nemag. do Boxu |
| **VAS\_26B\_PR\_400** | Pásový rovný dopravník | Nemag. do Boxu |
| **Ostatné** **zariadenia** |  |  |
| **VAS\_35\_BOX1** | BOX1 s pohyblivým dnom 2500x9000mm | BOX1 s pohyblivým dnom 2900x9000mm |
| **VAS\_36\_BOX2** | BOX1 s pohyblivým dnom 2400x9000mm | BOX2 s pohyblivým dnom 2900x9000mm |
| **VAS\_38\_Mag** | Magnet. Separácia 3D Fe kovy, podves, nastavenie výšky |  |
| **VAS\_30\_NeMag\_1400** | Magnet. Separácia 3D Ne - Fe kovy, podves, nastavenie výšky |  |
| **VAS\_40\_NIR1\_2000\_DT** | Automatické triediace zariadenie | NIR/VIS 2-cestná separácia , double-track, sep. PET transp, PET mix |
| **VAS\_42\_NIR2\_1400\_DT** | Automatické triediace zariadenie | NIR/VIS 2-cestná separácia , double-track, sep. PET modre, HDPE |
| **VAS\_43\_NIR3\_1400\_DT** | Automatické triediace zariadenie | NIR/VIS 2-cestná separácia , double-track, sep. PET zelené, PP |
| **VAS\_41\_NIR4\_2000** | Automatické triediace zariadenie | NIR/VIS 2-cestna separácia 2D transp. fólie |
| **VAS\_52\_BAL** | Balistický separátor | Typ Elliptical 2500 |
| **VAS\_51\_HBC80** | Lis | Lis HBC 80 Bollegraaf |
| **VAS\_45\_BOX1** | BOX s pohyblivým dnom | BOX1 s pohyblivým dnom |
| **VAS\_46\_BOX2** | BOX s pohyblivým dnom | BOX2 s pohyblivým dnom |
| **VAS\_47\_BOX3** | BOX s pohyblivým dnom | BOX3 s pohyblivým dnom |
| **VAS\_48\_BOX4** | BOX s pohyblivým dnom | BOX4 s pohyblivým dnom |
| **VAS\_49\_BOX5** | BOX s pohyblivým dnom | BOX5 s pohyblivým dnom |
| **VAS\_50\_BOX6** | BOX s pohyblivým dnom | BOX6 s pohyblivým dnom |
| **COMPRESSOR** | Schneider | Sériové číslo API126528 |
| **TLAKOVÁ NÁDOBA STABILNÁ** |  | výrobné číslo1801185004 |
| **KONDENZAČNÁ SUSIČKA** | DK 7700 SMART | Sušička vzduchu |

**Príloha č. 1b k Rámcovej zmluve o dielo**

**PRÍRUČKY**

Špecifikácia zariadení **ATL** a používateľské príručky k zariadeniam tvoria samostatný dokument Prílohy č. 1a **„Príručky“**

**Príloha č. 2 k Rámcovej zmluve o dielo**

**NÁVRH NA PLNENIE KRITÉRIA / CENNÍK**

Jej obsah tvorí samostatný .xlsx súbor **Návrh na plnenie kritéria/Cenník** určený na vyhodnotenie ponúk. Uchádzač v dokumente Návrh na plnenie kritéria/Cenník, v záložke Cenník servisných prác položky č. 1 a č. 2 a následne v záložke Cenník ND ocení položky č. 1 – č. 262. Celková cena za uchádzačom ocenené náhradné diely v záložke Cenník ND sa automaticky premietne do položky č. 3 v záložke Cenník servisných prác Návrhu na plnenie kritéria. **Celý dokument Návrh na plnenie kritéria / Cenník, t.j. Cenník servisných prác a Cenník ND predloží uchádzač v ponuke vo formáte .pdf a súčasne vo formáte .xlsx.**

**Príloha č. 3 k Rámcovej zmluve o dielo**

**ZOZNAM SUBDODÁVATEĽOV**

**(doplní uchádzač v predloženej ponuke)**

**IDENTIFIKAČNÉ ÚDAJE**

Obchodné meno:

Adresa sídla:

IČO:

Dolu podpísaná osoba/osoby oprávnená konať za dodávateľa týmto čestne vyhlasujem, že na realizácii predmetu zákazky **„*Servis automatickej triediacej linky*“,** vyhlásenej verejným obstarávateľom Odvoz a likvidácia odpadu a.s. v skratke: OLO a.s., Ivanská cesta 22, 821 04 Bratislava

sa nebudú podieľať subdodávatelia a celý predmet uskutočníme vlastnými kapacitami\*

sa budú podieľať nasledovní subdodávatelia: *\**

Obchodné meno alebo názov subdodávateľa:

Adresa pobytu alebo sídla:

Identifikačné číslo alebo dátum narodenia subdodávateľa:

údaje o osobe oprávnenej konať za subdodávateľa

- meno a priezvisko

- adresa pobytu

- dátum narodenia

Podiel subdodávky v %: ..............

Stručný opis predmetu subdodávky: ........................

(ďalších doplniť podľa potreby)

V .................................... dňa ...................

......................................................

meno, priezvisko a podpis\*\*

oprávnenej osoby konať za uchádzača

*\* označte skutočnosť*

*\*\* v súlade so zápisom v obchodnom registri, resp. v živnostenskom registri*